钦定古今图书集成/明伦汇编/闺媛典/第336卷 > 沈自征妻张倩倩
## 钦定古今图书集成/明伦汇编/闺媛典/第336卷 > 沈自征妻张倩倩

按《列朝诗集》：“张倩倩，吴江士人沈自征君庸之妻，即
宛君之姑之女也。宛君少长于其姑倩倩，小宛君四
岁，明眸皓齿，说礼敦《诗》，皆上流女子也。倩倩归君庸，
生子女皆不育，遂女宛君之季女琼章。琼章夙慧，儿
时能诵《毛诗》《楚词》，倩倩教之也。君庸少年裘马，挥斥
千金，自负纵横捭阖之才，好游长安塞外。倩倩美而”
慧，幽居食贫，抑郁不堪。年三十四病卒。工诗词，作即
弃去。琼章记忆其数首。琼章亡，宛君悼其女，追怀倩
倩作传，并录琼章所记诗附传中。